Ludie ja en mèn front era corona d’aquera tèrra qu’adaigüe eth Danubi dempús d’abandonar es arribes tudesques; e era bèra Trinacria, qu’entre es ticolets Pachino e Peloro, sus eth gòlf qu’er Euro foète damb mès violéncia, se capère de hum escur, non per tòrt de Tifeo, senon per çò der sofre que s’exale deth sòn solèr, auria demorat encara as sòns reis neishudi per jo de Carles e de Rodolfo, s’eth mau govèrn que revòute tostemp as pòbles sometudi, non auesse ahiscat a Palermo a cridar: “Que morisque!